विष्णु शर्मा

विष्णु शर्मा (संस्कृत: विष्णुशर्मन् / विष्णुशर्मा) एगो भारतीय विद्वान आरू लेखक छेलै जे पंचतंत्र, कहानियौ के एक संग्रह, लिखलै छेलै।

 काम 
पंचतंत्र दुनिया केरौ इतिहास मँ सबसँ बेसी अनुवाद करलऽ गेलऽ गैर-धार्मिक किताबो मँ सँ एक छेकै। पंचतंत्र केरौ अनुवाद 570 ई. मँ बोरज़ूया न॑ मध्य फारसी/पह्लवी मँ आरू 750 ई. मँ फारसी विद्वान अब्दुल्ला इब्न अल-मुक़फ़ा न॑ अरबी मँ कलीलह व दिम्नह (अरबी: كليلة و دمنة) केरौ रूप मँ करलकै। बगदाद मँ, अल-मंसूर, दोसरऽ अब्बासी ख़लीफ़ा केरौ कहला प॑ करलऽ गेलऽ अनुवाद, कहै छै कि "लोकप्रियता मँ कुरान केरौ बाद दोसरऽ स्थान प॑ पहुँची गेलऽ रहै।ग्यारहवीं शताब्दी केरौ शुरूआत मँ ही ई कृति यूरोप पहुँची गेलो रहै, आरू 1600 स॑ पहलें ई यूनानी, लैटिन, स्पेनिश, इटालियन, जर्मन, अंग्रेजी, पुरानऽ स्लावोनिक, चेक, आरू शायद दोसरौ स्लावोनिक भाषा सिनी मँ मौजूद छेलै। एकरौ पहुँच जावा सँ लै क॑ आइसलैंड तलक फैललऽ छै।फ्रांस मँ, "जीन डे ला फ़ॉन्टेन केरौ काम मँ कम सँ कम ग्यारह पंचतंत्र केरौ कहानी शामिल छै।

 कथा 
पंचतंत्र के शुरुआत म ही विष्णु शर्मा के ई काम के लेखक के रूप में चिन्हित करलऽ गेल छै। चूंकि ओकरऽ बारे म॑ कोय आरू स्वतंत्र बाहरी प्रमाण नै छै, "ई कहना असंभव छै कि वू ऐतिहासिक लेखक छेलै ... या खुद एगो साहित्यिक रचना छै।" विभिन्न भारतीय प्रतिलिपि सब के विश्लेषण आरू कहानी म॑ बतैलो गेलो भौगोलिक विशेषता आरू जानवरौ के आधार प॑, बहुत विद्वानऽ  द्वारा कश्मीर क॑ हुनकऽ जन्मस्थान मानलऽ गेलौ छै।
श्रेणी:तक्षशिला तहसिल
श्रेणी:देहांत के साल निश्चित नै छै
श्रेणी:जनम साल पता नै छै